b'\n_START_ARTICLE_\nDietileteris\n_START_SECTION_\nIstorija\n_START_PARAGRAPH_\nManoma, kad alchemikas Raymundus Lullus atrado dietileter\xc4\xaf 1275 metais. \xc5\xa0is faktas abejotinas, nes i\xc5\xa1lik\xc4\x99 \xc4\xafrodymai menki. 1540 m. Valerius Cordus pirm\xc4\x85 kart\xc4\x85 susintetino dietileter\xc4\xaf virindamas etanolio ir sieros r\xc5\xabg\xc5\xa1ties mi\xc5\xa1in\xc4\xaf. Netrukus Paracelsas atrado \xc5\xa1io junginio narkotines savybes.\n_START_SECTION_\nNaudojimas medicinoje\n_START_PARAGRAPH_\nCrawford Williamson Long buvo pirmasis chirurgas, kuris 1842 m. pirm\xc4\x85kart eter\xc4\xaf panaudojo operacijos metu kaip bendr\xc4\x85j\xc4\xaf anestetik\xc4\x85. William T. G. Morton pirmasis 1846 m. spalio 16 d. vie\xc5\xa1ai pademonstravo eterio anestezines savybes._NEWLINE_Kur\xc4\xaf laik\xc4\x85 eteris \xc5\xa1iais tikslais buvo naudojamas gan pla\xc4\x8diai, bet jo garai labai lengvai u\xc5\xbesidega, ilgai saugomame eteryje susidaro organiniai peroksidai, kurie gali sukelti sprogim\xc4\x85. D\xc4\x97l toki\xc5\xb3 nepageidaujam\xc5\xb3 savybi\xc5\xb3 \xc5\xa1iandien eter\xc4\xaf medicinoje pakeit\xc4\x97 prakti\xc5\xa1kai nedeg\xc5\xabs junginiai, tokie kaip halotanas._NEWLINE_Eteris gali b\xc5\xabti naudojamas erki\xc5\xb3 anestezijai prie\xc5\xa1 \xc5\xa1alinant jas i\xc5\xa1 odos. Anestezija atpalaiduoja erk\xc4\x99 ir ji nebesilaiko savo galvute po oda.\n_START_SECTION_\nNaudojimas kaip narkotin\xc4\x97s med\xc5\xbeiagos\n_START_PARAGRAPH_\nKaip ir dauguma tirpikli\xc5\xb3 eteris turi narkotini\xc5\xb3 savybi\xc5\xb3. Laikoma, kad tai saugiausias ir ma\xc5\xbeiausiai toksi\xc5\xa1kas narkotikas i\xc5\xa1 vis\xc5\xb3 tirpikli\xc5\xb3. Fizin\xc4\x97s priklausomyb\xc4\x97s nesukelia.'